ทำความสะอาดบ้าน สร้างบรรยากาศต้านไรฝุ่น ลดประชากรไรฝุ่น
อาหารของไรฝุ่นก็คือเซลล์ผิวที่ตายแล้ว รังแค สะเก็ดผิวหนังของน้องหมาน้องแมว และฝุ่นชนิดอื่นๆ ถ้าที่ไหนมีฝุ่น ก็มักมีไรฝุ่นเสมอ เพราะฉะนั้นหลักการกำจัดไรฝุ่นง่ายๆ ก็คืออย่าหาอาหารให้ไรฝุ่น หมายถึงให้เช็ดทำความสะอาดด้วยผ้าเปียกหมาดๆ นั่นเอง ให้ซักหรือเปลี่ยนผ้าผืนใหม่เป็นระยะ ฝุ่นจะได้ไม่เลอะหรือกระจายไปที่อื่น  ที่ต้องให้ใช้ผ้าเปียกหมาดๆ เพราะถ้าเป็นผ้าแห้ง จะทำให้ฝุ่นและสารก่อภูมิแพ้ฟุ้งกระจายไปทั่วบ้านแทน  บริเวณที่คุณต้องหมั่นเช็ดทำความสะอาดบ่อยๆ ก็คือเฟอร์นิเจอร์ ชั้นหนังสือ/ชั้นวางของ หนังสือ เครื่องประดับตกแต่งต่างๆ รูปภาพ โคมไฟ พัดลมเพดาน และจุดอื่นๆ ที่สะสมฝุ่น การดูดฝุ่นก็เป็นอีกวิธีใช้กำจัดฝุ่น สะเก็ดผิวหนัง ขี้ไรฝุ่น และสารก่อภูมิแพ้ต่างๆ ในบ้านของคุณได้แบบเห็นผล ขอให้เลือกแบบที่มีฟิลเตอร์ HEPA ครอบด้วย ฝุ่นและสารก่อภูมิแพ้จะได้ไม่กระจาย  เวลาดูดฝุ่น ให้เน้นบริเวณพื้นห้อง บัวเชิงผนัง เฟอร์นิเจอร์ พรม และหลังตู้ใต้ตู้ เปลี่ยนหัวดูดฝุ่นหลายๆ แบบ จะได้เข้าถึงทั้งตามรอยต่อ ซอกหลืบ และมุมต่างๆ ของเฟอร์นิเจอร์ เพราะเป็นที่ที่อุดมไรฝุ่น ให้ถอดปลอกหมอน ผ้าปูที่นอน ผ้าห่ม และผ้าคลุมเตียงออกให้หมด แล้วเอาใส่เครื่องซักผ้า ซักด้วยน้ำร้อน 1 รอบ เสร็จแล้วเอาเข้าเครื่องอบผ้า อบด้วยความร้อนสูงๆ เหมือนกัน  จะฆ่าไรฝุ่นได้ เครื่องซักผ้าและเครื่องอบผ้าต้องร้อนประมาณ 54 - 60 องศา ไรฝุ่นรักเลย พวกผ้าม่านหนาหนัก ให้ถอดทั้งผ้าม่านและผ้าม่านกรองแสงออกจากราวหรือราง แล้วเช็คที่ฉลากว่าต้องทำความสะอาดยังไง   ถ้าซักได้ ให้ถอดพวกที่แขวนหรือตะขอออก แล้วเอาผ้าม่านใส่เครื่องซักผ้า ซักด้วยน้ำร้อน จากนั้นอบในเครื่องอบผ้า หรือตากไว้ให้แห้ง แล้วแต่คำแนะนำที่ฉลาก ถ้าผ้าม่านของคุณต้องซักแห้งอย่างเดียว ให้ส่งร้านซักแห้ง จะได้ทำความสะอาดกำจัดไรฝุ่น ตุ๊กตายัดนุ่นและของเล่นที่ทำจากผ้าต่างๆ นี่แหละแหล่งกบดานของไรฝุ่น ให้รวบรวมอะไรที่ซักได้เข้าเครื่องซักผ้า ซักด้วยน้ำร้อน จากนั้นอบในเครื่องอบผ้า โดยใช้ความร้อนสูงๆ เหมือนกัน ถ้ามีของเล่นที่ซักเครื่องไม่ได้ แต่อยากกำจัดไรฝุ่น ให้เอาไปแช่ช่องฟรีซแทน โดยใส่ถุงพลาสติกแยกชิ้นละใบ แล้วปิดให้สนิท ทิ้งไว้ในช่องฟรีซ 24 ชั่วโมง ของที่เอาแช่ช่องฟรีซเพื่อกำจัดไรฝุ่นได้ก็เช่น  หมอน ของเล่นที่ซักไม่ได้ ผ้าเนื้อบางเนื้อละเอียด ไรฝุ่นชอบที่ชื้นๆ วิธีลดความชื้นในบ้านแบบเร็วทันใจก็คือใช้ dehumidifier (เครื่องลดความชื้น) หรือเปิดหน้าต่างวันที่อากาศแห้งๆ หน่อย เวลาทำอาหาร ตอนอาบน้ำ หรืออื่นๆ ที่ทำให้เกิดไอน้ำ ให้ใช้พัดลมระบายอากาศด้วย   ลดความชื้นในบ้านแล้ว ไรฝุ่นก็จะแพร่พันธุ์ได้น้อยลง ใช้ hygrometer หรือเครื่องวัดความชื้น แล้วพยายามให้ความชื้นในห้องหรือในบ้านต่ำกว่า 50% ไรฝุ่นชอบที่อุ่นๆ ร้อนๆ ถ้า 24 - 27 องศานี่รักเลย เพราะฉะนั้นพยายามเปิดแอร์ให้เย็นๆ เข้าไว้ 21 องศาหรือเย็นกว่าได้ยิ่งดี แต่ถ้าหนาวไปก็อย่าฝืน หรือคอยเปิดพัดลม เปิดหน้าต่างให้ลมเย็นๆ ไว้ อย่าปล่อยให้บ้านร้อนชื้น จะยี่ห้ออะไรก็แล้วแต่ ก็ใช้กำจัดไรฝุ่นได้ เดี๋ยวก็ลดจำนวนลงไปเอง พอคุณเช็ดทำความสะอาดบ้านตามปกติแล้ว ก็ให้พ่นสเปรย์ฆ่าเชื้อตามบริเวณที่ชอบมีฝุ่น เช่น  มุมห้อง มุมเฟอร์นิเจอร์ บัวเชิงผนัง พื้นห้อง ชั้นหนังสือ ชั้นวางของ ผ้าม่าน ตามเฟอร์นิเจอร์ น้ำมันหอมระเหยบางอย่าง โดยเฉพาะยูคาลิปตัส ใช้กำจัดไรฝุ่นได้ดีเป็นพิเศษ วิธีใช้น้ำมันยูคาลิปตัสกำจัดไรฝุ่นรอบๆ บ้าน ก็เช่น  หยดน้ำมันยูคาลิปตัส 20 หยดในเครื่องซักผ้า โดยเฉพาะตอนจะซักด้วยน้ำเย็นหรืออุ่น  หยดน้ำมันยูคาลิปตัส 30 หยดลงขวดสเปรย์ แล้วเติมน้ำตามลงไป จากนั้นเอาไปฉีดพ่นตามจุดต่างๆ ของบ้าน เช่น เตียงนอน หมอน พรม เฟอร์นิเจอร์ ของเล่น และจุดอื่นๆ ที่น่าจะมีไรฝุ่น ของที่ไม่ได้ใช้แต่กองสุมกันไว้ตามจุดต่างๆ ของบ้าน จะกลายเป็นที่เก็บฝุ่น หรือก็คือสวรรค์ของไรฝุ่นดีๆ นี่เอง หนึ่งในวิธีใช้กำจัดไรฝุ่นได้ดีอย่างที่บอก ก็คือกำจัดแหล่งอาหารซะ ถึงจะเช็ดล้างทำความสะอาดจนบ้านไร้ฝุ่น 100% ไม่ได้ อย่างน้อยอะไรไม่ใช้ก็ทิ้งหรือขายไปบ้าง ไม่ก็จัดเก็บให้เป็นระเบียบเรียบร้อย สิ่งของที่สุมกันแล้วมักสะสมฝุ่นก็เช่น  หนังสือ เครื่องประดับตกแต่งต่างๆ กรอบรูป ของกระจุกกระจิก ของประดับบ้าน หมอนอิง ใช้ผ้าชุบน้ำหมาดๆ เช็ดฝุ่นนี่แหละ ช่วยกำจัดแหล่งอาหารของไรฝุ่นได้เป็นอย่างดี ให้เอาผ้าชุบน้ำปาด ฝุ่นกับสารก่อภูมิแพ้จะได้ไม่ฟุ้งกระจาย  ถ้าเช็ดฝุ่นทั้งบ้านอาทิตย์ละครั้งได้ยิ่งดี เพราะเป็นอีกแหล่งซ่องสุมของไรฝุ่น จึงต้องซักให้สะอาดอยู่เสมอ ถ้าซักในน้ำร้อน 54 - 60 องศาทุกอาทิตย์ จะช่วยลดจำนวนประชากรไรฝุ่นในห้องนอนของคุณได้ เครื่องนอนที่ว่าก็คือ  ผ้าปูที่นอน ปลอกหมอน ปลอกผ้านวม ผ้าห่ม พรมทั้งขนสั้นขนยาวเรียกว่าเป็นสวรรค์ของไรฝุ่นอีกแห่งของบ้าน ถึงดูดฝุ่นแล้วเอาไปซัก (ถ้าผืนเล็กๆ) จะช่วยลดจำนวนไรฝุ่นได้ แต่บอกเลยว่าถ้าไม่มีพรมจะดีที่สุด แล้วแทนที่ด้วย  พื้นกระเบื้อง พื้นไม้จริง พื้นไม้ลามิเนต พื้นไม้ก๊อก พื้นคอนกรีต อย่างพวกม่านทั้งหนาและบางมักจะเต็มไปด้วยไรฝุ่น ถ้าเปลี่ยนไปใช้วัสดุอื่นก็จะช่วยได้ เช่น มู่ลี่ไม้หรือพลาสติก และปลอกหมอนทำจากหนังแท้และหนังเทียม นอกจากวัสดุที่เราว่ามาจะทำความสะอาดง่ายกว่าเยอะ ไรฝุ่นยังไม่ชอบมารวมตัวเหมือนตอนคุณใช้ผ้าด้วย สะเก็ดผิวหนังของสัตว์เลี้ยง (รังแค) ก็เป็นอีกหนึ่งแหล่งอาหารของไรฝุ่น แก้ปัญหาง่ายๆ โดยแปรงขนน้องหมาน้องแมวนอกบ้านทุกวัน ถ้าเป็นน้องหมาก็อาบน้ำด้วย เดือนละ 1 ครั้ง ช่วยลดทั้งสะเก็ดผิวหนังและขนที่มักปลิวว่อน  สัตว์เลี้ยงเองก็แพ้ไรฝุ่นได้ ถ้าหมั่นดูแลรักษาความสะอาด ทั้งคุณและสัตว์เลี้ยงก็ได้ประโยชน์พอๆ กัน หรือเนื้อผ้าแบบ hypoallergenic คือไม่ทำให้เกิดอาการแพ้ ช่วยได้ทั้งเรื่องไรฝุ่น เรือด และสารก่อภูมิแพ้ เพราะไรฝุ่นเข้าไปไม่ได้ แถมป้องกันคุณจากสารก่อภูมิแพ้ที่มีด้วย  เวลาทำความสะอาดก็ง่าย แค่เช็ดด้วยผ้าชุบน้ำ แล้วซักอาทิตย์ละครั้ง พออากาศถ่ายเท ความชื้นก็ลดลง และพอระบายอากาศ ฝุ่นก็น้อยลง ช่วยลดจำนวนประชากรไรฝุ่นทั้งหลาย วิธีระบายอากาศง่ายๆ ก็คือเปิดหน้าต่าง เปิดพัดลมเพดานหรือพัดลมตั้งพื้น พัดลมระบายอากาศในครัวกับห้องน้ำก็ช่วยได้เยอะ
เช็ดฝุ่นด้วยผ้าเปียกหมาดๆ. ดูดฝุ่นทั้งบ้าน. ซักเครื่องนอนในน้ำร้อน. ซักผ้าม่านด้วย. ทำความสะอาดของเล่น. อะไรซักไม่ได้ให้เอาไปแช่แข็ง. ลดความชื้นในบ้าน. ลดอุณหภูมิ. ฉีดสเปรย์ฆ่าเชื้อ. ใช้ยูคาลิปตัส. อย่าให้บ้านรก. เช็ดฝุ่นบ่อยๆ. ซักผ้าปูที่นอนกับเครื่องนอนอื่นๆ เป็นประจำ. อย่าปูพรม. เปลี่ยนผ้าที่ฝุ่นเกาะง่ายเป็นอย่างอื่น. ดูแลขนน้องหมาน้องแมวให้ดี. ใช้แผ่นคลุมเตียงกับปลอกหมอนที่เป็นพลาสติก. บ้านต้องอากาศถ่ายเท.
https://www.wikihow.com/Get-Rid-of-Dust-Mites https://www.wikihow.com/Get-Rid-of-Dust-Mites https://www.wikihow.com/Get-Rid-of-Dust-Mites
Cleaning the House Creating an Anti-Dust Mite Environment Controlling Dust Mites